Kružidlo (súhvezdie)

Kružidlo je jedno z 88 súhvezdí modernej astronómie. Súhvezdie zaviedol Nicolas Louis de Lacaille v roku 1754. Nachádza sa na južnej oblohe a na Slovensku je nepozorovateľné.

 Hviezdy 
 Hviezda Meno Hviezdna veľkosť α Cir α Cir 3,2m β Cir β Cir 4,07m γ Cir γ Cir 4,48m

Hlavná hviezda súhvezdia Alfa Circini má zdanlivú hviezdnu veľkosť 3,19 a má i sprievodcu hviezdnej veľkosti 8,6 magnitúdy. Na ich rozlíšenie stačí ďalekohľad s priemerom objektívu .

Hviezda Gama Circini je dvojhviezda, ktorej zložky majú magnitúdu 5,1 a 5,5.

 Objekty 
V súhvezdí sa nachádza otvorená hviezdokopa NGC 5715, obsahujúca hviezdy 11. až 13. magnitúdy, samotná má hviezdnu veľkosť 10,0 magnitúdy. Na jej pozorovanie treba ďalekohľad s minimálne  priemerom objektívu a dostatočnou rozlišovacou schopnosťou.
Na hranici so súhvezdím Vlka (Lupus) sa nachádza ďalšia otvorená hviezdokopa – NGC 5823. Jej jasnosť je 7,9 mag a obsahuje hviezdy 13. až 14. magnitúdy.Hviezdy a planéty,Patrick Moore, vydavateľstvo Slovart, 2001 V blízkosti severnej časti hranice so súhvezdím Mucha sa zase nachádza planetárna hmlovina NGC 5315, malý modrý disk 13. magnitúdy. Galaxia Kružidlo je z väčšej časti zatienená medzihviezdnou hmotou našej Galaxie. V 20-centimetrovom ďalekohľade za vynikajúcich podmienok zjaví ako hmlistý obláčik. Mladý pulzar PSR B1509-58 sa zdá byť pozostatkom po výbuchu supernovy pozorovateľnej len pred 1700 rokmi.

 Referencie 

 Zdroje 
 Hviezdy a planéty,Patrick Moore, vydavateľstvo Slovart, 2001
 http://www.seds.org
 http://www.astronet.ru


Kategória:Súhvezdia